
Maaottelumarssilla liikettä syksyyn
Reserviläisliiton ja Suomen Reserviupseeriliiton yhdessä järjestämän Maaottelumarssin hengessä marssitaan jälleen koko syyskuun ajan eli 1.–30.9.2026.
Hyväksyttyyn Maaottelumarssi-suoritukseen vaaditaan syyskuussa yhtäjaksoisesti suoritettu 10 kilometrin marssi kävellen tai juosten yhden vuorokauden (klo 00–24) aikana.
Vähintään 10 kilometrin marssin suorittamisen jälkeen tuloksensa voi kirjata sähköiselle lomakkeelle, joka julkaistaan RES:n ja RUL:n verkkosivuilla elo-syyskuun vaihteessa. Kaikki osallistujat, jotka ovat suorittaneet vähintään 10 kilometrin marssin ja kirjanneet suorituksensa lomakkeelle, osallistuvat myös Varustelekan lahjakorttien ja RES- & RUL-tuotepalkintojen arvontaan.
Tämän vuoden teemana on 85 vuotta ensimmäisestä Suomi-Ruotsi-maaottelumarssista. Teema heijastuu myös marssimerkissä.

